钦定古今图书集成/明伦汇编/家范典/第061卷 > 《刘熙释名》 > 《康诰》
## 钦定古今图书集成/明伦汇编/家范典/第061卷 > 《刘熙释名》 > 《康诰》

于弟弗念天显，乃弗克恭厥兄，兄亦不念鞠子哀，大
不友。于弟惟吊兹不于我政人得罪，天惟与我民彝
大泯乱，曰：“乃其速由文王作罚，刑兹无赦。”

〈蔡注〉“天显”，犹《孝经》所谓“天明”，尊卑显然之序也。弟不念尊卑之序而不能敬其兄；兄亦不念父母鞠养之劳而大不友其弟，是兄弟相贼也。至于如此，苟不于我为政之人而得罪焉，则天之与我民彝，必大泯灭而紊乱矣。“曰”者，言如此则汝其速由文王作罚，刑此无赦，而惩戒之不可缓也。